Tinkamos finansuoti išlaidos pagal SP priemonę „Pasėlių ir augalų draudimo įmokos kompensacija“:
· Bendrosios tinkamumo sąlygos ir reikalavimai paramai gauti:
· paramos vertinimo metu tikrinamas paraiškos tinkamumas paramai gauti vertinamas pagal paramos paraiškos pateikimo dieną pareiškėjo pateiktus ir atitinkamais dokumentais pagrįstus duomenis, viešuosiuose registruose esančius duomenis. Jei šie duomenys skiriasi nuo viešuosiuose registruose esančių duomenų, vadovaujamasi registruose esančiais duomenimis;
· atitinka Taisyklių III skyriuje nurodytus tikslus ir poreikius;
· yra susijusi su Taisyklių IV skyriuje nurodyta remiama veikla;
· paramos paraiška atitinka Taisyklių 1 priede pateiktą formą;
· paramos paraiška pateikta Taisyklėse nurodytais terminais;
· paramos paraiška užpildyta lietuvių kalba (kita kalba užpildyta paramos paraiška ir kartu pateikiami dokumentai nepriimami);
· paramos paraiška užpildyta kompiuteriu arba ranka (neaiškiai arba neįskaitomai ranka užpildyti dokumentai nepriimami).
· Pareiškėjas laikomas tinkamu paramai gauti, jeigu:
· jam neiškelta byla dėl bankroto arba jo įmonė ar veikla nėra likviduojama (tikrinama paramos paraiškos vertinimo metu);
· yra apdraudęs augalus ir (arba) pasėlius pagal tinkamą paramai gauti draudimo sutartį. 
· Draudimo sutartis laikoma tinkama paramai gauti, jeigu pagal ją yra numatyti padengti nuostoliai, kai dėl sausros ir (arba) iššalimo sunaikinama daugiau kaip 20 proc. ūkininko vidutinės metinės produkcijos, kaip apibrėžta Reglamento (ES) 2021/2115 76 straipsnio 5 dalyje. Draudimo sutartyje turi būti nurodyta:
· draudimo laikotarpis – ne ilgesnis, kaip vienas augalų ir (arba) pasėlių vegetacijos laikotarpis;
· draudžiamos kompensuojamos rizikos – sausros ir (arba) iššalimo, ir (arba) ilgo lietingo laikotarpio stichiniai meteorologiniai reiškiniai, kurie laikomi įvykusiais, jei atitinka Aplinkos ministro ir LHMT direktoriaus įsakyme nustatytus rodiklius ir yra užfiksuoti vadovaujantis Žemės ūkio ministro patvirtinta tvarka; 
· kiekvieno apdrausto pasėlio ir (arba) augalo rūšies pagal draudžiamas rizikas (t. y. sausra ir (arba) iššalimas, ir (arba) ilgas lietingas laikotarpis): plotas (ha), draudimo suma (Eur), draudimo įmoka (Eur); 
· kiekvienos apdrausto pasėlio ir (arba) augalo rūšies 20 proc. vidutinės metinės produkcijos, apskaičiuotos remiantis tos savivaldybės, kurioje yra registruota pareiškėjo valda, Lietuvos statistikos departamento oficialiai skelbiamą produkcijos rūšies derlingumą (t/ha) paskutinių trejų metų laikotarpiu, arba paskutinių penkerių metų laikotarpiu, neįskaitant didžiausios ir mažiausios vertės (toliau – vidutinė metinė produkcija). Tokiu apskaičiavimo metodu nustatomi faktiniai atskiro ūkininko nuostoliai atitinkamais metais;
· pareiškėjo įsipareigojimas imtis būtinų rizikos prevencijos priemonių.
· Draudimo sutartyje nereikalaujama nurodyti pareiškėjo būsimos gamybos tipo ar apimties.
· Išlaidos yra laikomos tinkamomis finansuoti, jeigu yra:
· faktiškai patirtos ir pagrįstos dokumentais;
· patirtos, atsiskaitant su draudimo įmonėmis per finansų įstaigas;
· patirtos, draudimo paslaugą įsigijus iš pripažintų tinkamų teikti pasėlių ir (arba) augalų draudimo paslaugas draudimo įmonių ar kitų Ekonominės erdvės valstybių draudimo įmonių filialų, turinčių teisę vykdyti turto draudimo veiklą pagal Lietuvos Respublikos draudimo įstatymą;
· patirtos ne anksčiau, kaip kitą dieną nuo paramos paraiškos pateikimo savivaldybei dienos.

